Μπακαλιάρος σκορδαλιά, το σήμα κατατεθέν του «Λελούδα»
Ο Δ. Λελούδας άνοιξε την μπακαλοταβέρνα του το 1928 κι ο μπακαλιάρος σκορδαλιά έγινε το σήμα κατατεθέν του.
1,5 κιλό μπακαλιάρος φιλέτο, κατεψυγμένος (ελαφρώς αλατισμένος), ξεπαγωμένος, καθαρισμένος και κομμένος σε κομμάτια 15 εκ., λίγο αλεύρι για όλες τις χρήσεις, 2 λεμόνια, κομμένα στη μέση, λάδι για τηγάνισμα, 1 κιλό ψωμί καλής ποιότητας, ιδανικά λευκό προζυμένιο, 1 σκελίδα σκόρδο, καθαρισμένη, 1/2 κουτ. γλυκού αλάτι, 1/3 κουτ. γλυκού πιπέρι φρεσκοτριμμένο, 60 ml ξίδι λευκό, 120 ml ηλιέλαιο, 350 ml ελαιόλαδο
Για τον μπακαλιάρο σκορδαλιά, ξεκινάμε και πλένουμε καλά τον μπακαλιάρο, τον βάζουμε σε ένα σουρωτήρι να στραγγίσουν τα νερά καλά, τον αλευρώνουμε και βάζουμε ένα τηγάνι με αρκετό ηλιέλαιο στη φωτιά να κάψει (το λάδι θα πρέπει να είναι τόσο ώστε ο μπακαλιάρος να κολυμπάει μέσα).Ρίχνουμε λίγα λίγα τα κομμάτια του μπακαλιάρου στο καυτό λάδι και τα τηγανίζουμε μέχρι να χρυσίσουν για περίπου 3-4 λεπτά, ανάλογα με το πάχος και το πόσο ξεροψημένα τα θέλουμε.Σερβίρουμε τον μπακαλιάρο με κομμένο λεμόνι και σκορδαλιά.Πολτοποιούμε το σκόρδο μαζί με το ελαιόλαδο στον πολυκόφτη, χτυπώντας τα καλά μέχρι να ασπρίσουν.Μεταφέρουμε το μείγμα σε άλλο σκεύος και καθαρίζουμε τον πολυκόφτη.Μουλιάζουμε το ψωμί σε νερό, το στύβουμε καλά και το θρυμματίζουμε στον πολυκόφτη μέχρι να γίνει ψιλά ψίχουλα.Προσθέτουμε το  αλατοπίπερο, το ξίδι και το ηλιέλαιο και τα δουλεύουμε καλά μέχρι να γίνουν μια ομοιογενής κρέμα.Προσθέτουμε το μείγμα του σκόρδου και τα χτυπάμε ξανά όλα μαζί μέχρι να γίνει ένα κρεμώδες μείγμα.Ελέγχουμε τη γεύση και διορθώνουμε, αν χρειάζεται, προσθέτοντας επιπλέον λάδι, σκόρδο, ξίδι ή αλάτι.
Μπακαλιάρος,25η Μαρτίου